|  |  |
| --- | --- |
| Adresseinformasjon fylles inn ved ekspedering. Se mottakerliste nedenfor. | Dato: 26.04.2021  Vår ref: 19/13356-29  Deres ref:  Saksbeh.: Elin Vinvand Evensen  Tlf. +47 37149600 |
|  |  |

Referat fra ungdomsrådsmøte 22. april 2021

Tid: kl. 12-14, Sted: Teams

Til stede: Ketil Thorvaldsen, Pia Røysland Henriksen, Vilda Windtwood, Gabriel Moland Kittelsen, Tobias B. Stensland, Ida Jacobsen, Sindre Slaatten Sollid.

**Saksliste:**

|  |  |
| --- | --- |
| **Saksnr.** | **Sak** |
| 20/21 | Godkjenning av innkalling og referat |
| 21/21 | Klima og miljø v/Bård Birkedal |
| 22/21 | UKM v/Ågot Bugge |
| 23/21 | Orientering om frivilligstrategi v/Malin Paust |
| 24/21 | Sommeraktiviteter/Sommerskole v/Malin Paust |
| 25/21 | Orientering om svømmehall v/Tom Thorvaldsen |
| 26/21 | Planer for Apal-vika v/Camilla Trondsen (WSP Norge AS) |
| 27/21 | Rådets egen sak: Veien til Hope |
| 28/21 | Rådets egen sak: Internett/fiber |
| 29/21 | Koronasituasjon for ungdommene v/Per Lunden |
| 30/21 | Eventuelt:Kulturrådets stimuleringsmidler v/Ågot Bugge |

**Referat:**

|  |  |
| --- | --- |
| **Saksnr.** | **Sak** |
| 20/21 | Godkjenning av innkalling og referat Godkjent |
| 21/21 | Klima og miljø v/Bård Birkedal Innledning til saken og spørsmål var sendt ut i forkant av møtet, slik at saken kunne drøftes i klassen/elevråd før møtet.    Spørsmål: Har dere forslag til hvordan kommunen kan gå frem for å få med flere ungdom i planprosessen? Innspill fra rådet:   * Elevrådet på videregående skole opplevde spørsmålet som vagt og ønsket mer informasjon om hva deltakelse i en arbeidsgruppe vil innebære. * Forslag om at Bård henvender seg til elevrådene på skolene som tar det med seg tilbake til klassene.   Planprogrammet ligger på hjemmesiden. <https://www.risor.kommune.no/politikk-og-organisasjon/kunngjoringer-og-horinger/> |
| 22/21 | UKM v/Ågot Bugge Innledning til saken og spørsmål var sendt ut til rådet i forkant av møtet.  Risør kommune har mottatt et lite tilskudd på 15 000kr til kultur-verksted og aktiviteter for ungdom på høsten.  Spørsmål: Hvem bør kommunen lage aktiviteter for?  Innspill fra rådet:   * Ungdomsbedrift på videregående arrangerte for noen år siden LAN. Det var populært. * Ikke bare satse på ungdomsaktiviteter. Barnehage/barneskole vil kanskje ha verksted hvor en lager ting. * Dersom det er stort aldersspenn- skille på alder på arrangementene. * Det er ikke så mange aktiviteter i Risør som er gratis. Positivt at dette arrangementet er gratis. * Mulig at lærere på de ulike linjene på videregående skole har forslag til aktiviteter. For eksempel fra TIP eller medialinja. |
| 23/21 | Orientering om frivilligstrategi v/Malin Paust Frivilligstrategi er lagt ut på kommunens hjemmeside.  Innspillsfrist 15. mai.  Malin ønsker innspill på strategien, og spesielt på beskrivelsen av ungdommenes utfordringer.  Konklusjon:  Arbeidsutvalget innkalles til eget møte for å jobbe videre med dette. |
| 24/21 | Sommeraktiviteter/Sommerskole v/Malin Paust Innledning til saken og spørsmål var sendt ut til rådet i forkant av møtet.  Informasjon legges på kommunens hjemmeside. Lag og foreninger er invitert til å tilby konkrete aktivitetstilbud. Det som har kommet inn så langt er Sommerlabb, padling/våtkort, beach volleyball, Ung Norge, friluftskole, dans og teater.  Aldersgruppen er 1-10 klasse. Eldre kan delta som aktivitetsleder, assistent eller frivillig.  Det er lyst ut stilling som aktivitetsledere (dette for de med høyere utdanning). Det kan også bli behov for assistenter. Det er mulig å leie inn noen som kan instruere i en aktivitet.  Ønsker å fortsette dialogen med ungdommene selv om fristen for å melde inn aktiviteter snart går ut.  Forslag til aktiviteter meles inn til Malin Paust, [malin.paust@risor.kommune.no](mailto:malin.paust@risor.kommune.no) eller Elin Evensen [elin.evensen@risor.kommune.no](mailto:elin.evensen@risor.kommune.no) |
| 25/21 | Orientering om svømmehall v/Tom Thorvaldsen Ungdomsrådet har bedt om orientering om ny svømmehall.  Risør kommune er i gang med et planleggingsarbeid, og ønsker innspill fra ungdomsrådet. Så langt er det tre alternativer. (Se vedlagt PowerPoint-presentasjon.)   1. Ombygging av gammel svømmehall. 2. Nytt bygg ved siden av Risørhallen 3. Nytt bygg på branntomta.   Uansett valg vil en gå for 6 baner.  Har ikke fått priser, men alternativ 2 og 3 vil komme på rundt 100 millioner.  Alternativ 1 blir det billigste alternativet og det mest miljøvennlige. Ulempen er at hallen må være stengt i ett år under ombygging. Ulempe med alternativ 2 er at det stopper muligheter for videre utbygging av Risørhallen. Alternativ 3 er ikke utredet/funnet nok ut av enda.  Det må også tas en avgjørelse på om det skal være en ren svømmehall eller et «Bybad» med skier ol.  Innspill fra rådet:   * Se til Rukan-baket som er en kombinasjonshall.   På spørsmål svarer Tom at barneskolens gymsal ikke vil bli revet dersom en går for ombygging av eksisterende svømmehall.  På spørsmål sier Tom at det er mange som skal medvirke i prosessen, så byggestart blir ikke før i 2022.  Ungdomsrådet må gjerne komme med innspill til andre steder/lokasjoner for svømmehall. |
| 26/21 | Planer for Apal-vika v/Camilla Trondsen (WSP Norge AS) Se vedlagt PowerPoint-presentasjon.  **Innspill fra ungdomsrådet:**  (Ingen i rådet bor på Søndeled)   * Når en er ute i båt, så legger en ikke til der. Det er stygt der. * Det er egentlig et fint sted å ta en båttur til dersom det legges til rette for det. * Mange unge har båt. Ønske om at det legges til rette for småbåter. * Fint om det blir plass til å bade, og om det ikke blir store cabincruisere der. * Noen ungdom bruker SUP og vakeboard. Kunne vært fint med utleie av det. * Det viktigste er å ha en plass det er fint å sitte og bade, og mulighet for å grille. * Vil helst ikke være der det er for tett. Ønsker litt avstand fra leilighetene. * Bygningene bør gå litt i ett med landskapet. Hvite «Risør-hus» kunne også være fint. * Ikke kappe ned all skogen.   Hvis rådet kommer på flere innspill kan de sende mail til Camilla T. Solli, [camilla.trondsen.solli@wsp.com](mailto:camilla.trondsen.solli@wsp.com), eller Elin Evensen. |
| 27/21 | Rådets egen sak: Veien til Hope **Veien til Hope er nedslitt og i dårlig stand. Er det noen muligheter for å forbedre denne? Ligger det i planene?**  Ordfører: Veien til Hope er en fylkesvei (Fv 411) Kommunen har kun ansvar for de kommunale delene av veiene. De veien står ikke på prioriteringslisten nå. Dersom det kommer tydelige signaler fra ungdomsrådet, velforening, skole og beboere må politikerne se på prioriteringen på nytt. |
| 28/21 | Rådets egen sak: Internett/fiber **Mange har vært avhengig av internett det siste året med hjemmeskole og hjemmekontor. Ikke alle i Risør har like god tilgang på nett, spesielt i noen områder på Søndeled. Har kommunen noen planer for å utbedre dette? Det kan sikre mange ungdom en bedre opplevelse av hjemmeskole.**  Ordfører: To private aktører som er utbyggere. Kommunen prøver å hjelpe til å lage løsninger der det ikke er lønnsomt for private aktører å bygge ut. Om en ikke har god nok nettilgang kan en kontakte operatør og høre om avtalen kan oppgraderes. Om det ikke er bygd ut i det om rådet, kan en forhøre seg om de kan bygge ut der, og eventuelt når. Dersom private aktører ikke kan gjøre det, snakk med naboer og lag en gruppe av de som er interesserte, så ta kontakt med kommunen. |
| 29/21 | Koronasituasjon for ungdommene v/Per Lunden Skal være et møte med russepresidentene i Agder i dag (torsdag 22. april). Usikkert om russ og andre ungdom kan ha arrangement ved å hurtigteste seg før arrangement. Det er vurderinger som kommunelegen vil gjøre etter møtet med russen i dag. Usikkert om ungdom skal prioriteres høyere i vaksinekøen. Vaksinepass er ikke avklart. Dersom ungdom ikke blir prioritert i køen, vil de ikke bli vaksinert før ut på sommeren.  **Innspill fra ungdomsrådet:**   * Det er enighet i rådet om at de prioriteringer som er gjort så lang har vært bra. Eldre og de i risiko først. * Begrunnelsen som er brukt for å vaksinere ungdom virker fornuftig, men ønsker ikke å mene noe om det. * Kanskje russ burde bli prioritert. * Mange ungdom som sliter nå fordi de ikke får vært med på ting.   **Når merker dere aller mest at koronarestriksjoner står i veien for dere?**  Ønsker å dra på tur til andre byer. Kan ikke vær med alle venner. Antallet man kan ha besøk av hjemme. Savner å kunne reise til andre land. Noen faller lettere utenfor siden en ikke kan være mange sammen. |
| 30/21 | Eventuelt:Kulturrådets stimuleringsmidler v/Ågot Bugge Risørhuset har akkurat fått beskjed om at de har mottatt i overkant av 1 million kroner fra stimuleringsordningen til bruk på program på kino innen juni. Det vil bli laget et program for ungdom. Ågot ønsker innspill til hva ungdommen mener det skal brukes penger på som har med film og kino å gjøre.  Innspill fra rådet:   * En gratis film som ungdom kan bestemme. * Populære filmer fra 80 og 90-tallet vil mange like.   Hvordan få ungdom til å komme med ideer?  Innspill fra rådet:   * Bruke Instagram. |

Med hilsen

Elin Vinvand Evensen

+47 37149600

*Brevet er ekspedert elektronisk, og har derfor ingen signatur.*

|  |  |
| --- | --- |
|  |  |

|  |  |
| --- | --- |
| **Mottakere:** | Sindre Slaatten Sollid Pia Røysland Henriksen Gabriel Moland Kittelsen Ida Jacobsen Vilda Windtwood Ketil Thorvaldsen Tobias Stensland |

|  |  |
| --- | --- |
|  |  |

|  |  |
| --- | --- |
| **Kopi til:** | Ordfører /v Per Kristian Lunden Kommunedirektør /v Trond Aslaksen Samfunnsutvikling /v Bård Vestøl Birkedal Enhet eiendom og teknisk /v Tom Thorvaldsen Enhet kultur /v Ågot Bugge Oppvekst /v Malin Paust Enhet Risør ungdomsskole /v Elin Eliassen RISØR VIDEREGÅENDE SKOLE /v Kristin Siewers WSP NORGE AS /v Camilla Trondsen Solli |